ΔΗΜΟΤΙΚΑ Συλλογικός προγραμματισμός ΦΑΣΗ 1 / 2026-2027
	Τίτλος Σχεδίου 180 ΧΑΡΑΚΤΗΡΕΣ
	Λειτουργία - Άξονας
	Σκοπός  500 ΧΑΡΑΚΤΗΡΕΣ
	Τεκμηρίωση Αναγκαιότητας  500 ΧΑΡΑΚΤΗΡΕΣ

	Το σχολείο που βιώνουμε – Το σχολείο που έχουμε ανάγκη. Αναστοχασμός μπροστά στις κομβικές αλλαγές στο περιεχόμενο της διδασκαλίας

Αναλυτικά προγράμματα, Ύλη, Πολλαπλό βιβλίο, ΤΝ 
	Παιδαγωγική - μαθησιακή λειτουργία
Άξονας 1

Διδασκαλία,

μάθηση,

αξιολόγηση 
	Ο ρόλος του σχολείου και οι μορφωτικές ανάγκες των μαθητών μας στην εποχή της ΤΝ. Ανάδειξη των προβληματισμών των εκπαιδευτικών σχετικά με τις δυσκολίες που ανακύπτουν από την όλο και πιο απαιτητική σε περιεχόμενο και όγκο, σχολική ύλη. Πόσο και τι μαθαίνουν τελικά οι μαθητές μας; Προτάσεις για το σχολείο που έχουμε ανάγκη. Βάζουμε στο επίκεντρο την ολόπλευρη μόρφωση των μαθητών και την ανάπτυξη της προσωπικότητάς τους.
	Εκπαιδευτικοί, μαθητές και γονείς βιώνουμε ένα  σχολείο που υπολείπεται της αποστολής του για ολόπλευρη μόρφωση και ανάπτυξη της προσωπικότητας των μαθητών/τριών. Οι έως τώρα εφαρμοζόμενες πολιτικές έχουν μετατρέψει το σχολείο σε πάροχο επιφανειακών δεξιοτήτων.  Χρειάζεται ειλικρινής διάλογος και επανασχεδιασμός της εκπαιδευτικής πολιτικής. Επαναπροσδιορίζουμε τι μαθαίνουν τα παιδιά, για ποιο σκοπό και με ποιο τρόπο και καταθέτουμε προτάσεις στην κατεύθυνση κριτικής κατανόησης του κόσμου.

	Το ολοήμερο σχολείο χώρος μάθησης, δημιουργικής απασχόλησης και κοινωνικής ανάπτυξης. Διεκδίκηση για ένα δημόσιο, δωρεάν και ποιοτικό σχολείο για όλα τα παιδιά.
	Παιδαγωγική - μαθησιακή λειτουργία

Άξονας 2

Σχολική διαρροή, φοίτηση 
	Ανάδειξη του Ολοήμερου Σχολείου ως βασικού πυλώνα του δημόσιου, δωρεάν και ποιοτικού σχολείου και όχι ως χώρου απλής φύλαξης των μαθητών. 

Προβολή των πραγματικών μορφωτικών, κοινωνικών και παιδαγωγικών αναγκών των παιδιών σε ασφαλείς και κατάλληλες υποδομές. 

Διεκδίκηση αξιοπρεπών και παιδαγωγικά κατάλληλων συνθηκών εργασίας για τους εκπαιδευτικούς με κρατική χρηματοδότηση.

Μέριμνα παιδαγωγικού προγράμματος δημιουργικών δραστηριοτήτων που αναπτύσσουν κοινωνικές και συναισθηματικές ικανότητες. 
	Η ανάγκη διερεύνησης της αντίληψης των μαθητών/τριών, των εκπαιδευτικών και των γονέων για το ολοήμερο σχολείο για βελτίωση της καθημερινής σχολικής ζωής κι αν αυτό ανταποκρίνεται στις ανάγκες των παιδιών, όπως η ξεκούραση, η σίτιση, η κοινωνικοποίηση, η δημιουργική έκφραση, η συνεργασία, το παιχνίδι και η υποστήριξη στη μελέτη.

Η επιδίωξη ενός ασφαλούς υποστηρικτικού σχολικού περιβάλλοντος στο οποίο οι μαθητές/τριες να συμμετέχουν ενεργά και ισότιμα, εξασφαλίζοντας άρση κοινωνικών ανισοτήτων.

	Άτυπη μάθηση, διαπροσωπικές σχέσεις, σχολική καθημερινότητα, μορφές μαθητικής έκφρασης-αμφισβήτησης.
	Παιδαγωγική - μαθησιακή λειτουργία

Άξονας 3

Σχέση μεταξύ μαθητών/τριών
	Να αναδειχθούν:

-Η συνεργατική και δημοκρατική οργάνωσης της τάξης ως προϋπόθεση για την απελευθερωτική και χειραφετητική λειτουργία της γνώσης. 

-Μέθοδοι και διαδικασίες για τον θετικό αυτοκαθορισμό και την παιδαγωγική αξιοποίηση των πολυδιάστατων μορφών μαθητικής έκφρασης.

-Το δικαίωμα των μαθητών στη νοηματοδότηση ή/και αμφισβήτηση της εκπαιδευτικής διαδικασίας και την παιδαγωγική αξιοποίηση του δικαιώματος αυτού. Διερεύνηση των κοινωνικών επιδράσεων.
	Τα παιδιά μαθαίνουν από το περιεχόμενο των γνωστικών αντικειμένων αλλά και τις κοινωνικές διαστάσεις οργάνωσης της σχολικής ζωής. Πρόκειται για την ώσμωση κοινωνικών παραμέτρων, διδακτικών σκοπών, περιεχόμενων, οδηγιών και μορφών αξιολόγησης που περιέχονται στην τεχνολογία σύνταξης του σχολικού προγράμματος. Στο πλαίσιο αυτό τα παιδιά διεκδικούν το δικαίωμά τους να νοηματοδοτούν την εκπαιδευτική διαδικασία, ακόμη και με την συχνά πρωτόλεια, αμφισβήτηση πλευρών της.

	Διαστάσεις τροφοδότησης και ανατροφοδότησης της σχολικής γνώσης: Παιδαγωγικά προτάγματα, αντιλήψεις, πρακτικές εκπαιδευτικών, διαχείριση συγκρούσεων, επιπτώσεις στο σχολικό κλίμα.
	Παιδαγωγική - μαθησιακή λειτουργία

Άξονας 4

Σχέση μεταξύ μαθητών-εκπαιδευτικών 
	Διερεύνηση διαχείρισης συγκρούσεων και των επιπτώσεών τους στο κλίμα της τάξης. Ανίχνευση της επίδρασης των τρόπων αποτίμησης της μαθησιακής διαδικασίας στην αυτοεικόνα, τα μαθησιακά κίνητρα και τη σχέση τους με το σχολείο και τους εκπαιδευτικούς. Αποτίμηση πρακτικών διαχείρισης συγκρούσεων και ανατροφοδότησης, με έμφαση στις επιπτώσεις τους στην ανάπτυξη, τη μάθηση και τις σχέσεις στο σχολείο. Ανάδειξη υποστηρικτικών παιδαγωγικών πρακτικών και συνεργασία σχολείου, οικογένειας και ειδικών.
	Οι σχέσεις εκπαιδευτικών μαθητών/τριών είναι σύνθετες και επηρεάζονται από το σχολικό και κοινωνικό πλαίσιο, καθώς  και από τη συνεργασία με τους γονείς. Απαιτείται δημοκρατική και συλλογική λειτουργία του σχολείου με συνεργατικές πρακτικές. Χρειάζεται αναθεώρηση της υπέρογκης ύλης, των πολυπληθών τμημάτων, της ανταγωνιστικής βαθμοθηρίας, του άγχους και της ανασφάλειας. Συλλογική διαχείριση συγκρούσεων και ενίσχυση υποστηρικτικών δομών, ώστε να διασφαλίζονται εμπιστοσύνη, ασφάλεια και φροντίδα.

	Διερεύνηση των σχέσεων που διαμορφώνονται από  το κανονιστικό πλαίσιο που διέπει τη σχολική ζωή και την επικοινωνία των εμπλεκόμενων μερών. Διαχείριση συγκρούσεων.
	Παιδαγωγική - μαθησιακή λειτουργία

Άξονας 5

Σχέσεις σχολείου και οικογένειας 
	Με κοινό στόχο το δημόσιο δωρεάν σχολείο για όλους, οργανώνουμε συλλογικές συμμετοχικές δράσεις, κοινότητες αλληλεγγύης, συνεργασίας, δημιουργίας. Διεκδίκηση σύγχρονων, ασφαλών υποδομών, αντισταθμιστικών δομών, λιγότερων μαθητών ανά τμήμα και μόνιμων εκπαιδευτικών.

Ενίσχυση του ρόλου του Συλλόγου Διδασκόντων. Προώθηση της δημοκρατίας, της αλληλεγγύης, της συλλογικότητας, της ειρήνης και του σεβασμού στη διαφορετικότητα.

Κριτική των πλατφορμών καταγγελιών και επιπτώσεών τους στη σχολική κοινότητα.
	Ουσιαστική και οριοθετημένη συνεργασία σχολείου–οικογένειας που δημιουργεί σχέσεις εμπιστοσύνης, συναισθηματική ασφάλεια και κοινή στήριξη του παιδιού.  Συνεχής επικοινωνία και οργανωμένες συναντήσεις που θα συμβάλλουν στην αντιμετώπιση δυσκολιών και θα ενισχύουν τη συμμετοχή των γονέων στη σχολική ζωή. Απαιτείται παράλληλα, στήριξη των ευάλωτων οικογενειών, θεσμική προστασία των εκπαιδευτικών και διεκδίκηση μόνιμου προσωπικού, ασφαλών υποδομών και καλύτερων όρων φοίτησης.

	Σχολείο και Θεσμικά όργανα διοίκησης

Συλλογικότητα ή συγκεντρωτικά και μονοπρόσωπα όργανα; Διερεύνηση της σημασίας των συλλογικών διαδικασιών για τη δημοκρατική λειτουργία.
	Διοικητική λειτουργία

Άξονας 6

Ηγεσία, οργάνωση και διοίκηση της σχολικής μονάδας 
	Κριτική συζήτηση για τη θεσμική θωράκιση του Συλλόγου Διδασκόντων, έναντι  συγκεντρωτικών, γραφειοκρατικών πρακτικών και υποβάθμισης του παιδαγωγικού του ρόλου.

Διερεύνηση του τρόπου λήψης αποφάσεων στο σχολείο.

Υπεράσπιση του δημόσιου δημοκρατικού σχολείου με ελευθερία άσκησης του παιδαγωγικού και επιστημονικού έργου.

Διερεύνηση ζητημάτων διαφάνειας, δημοκρατικού διαλόγου,  ουσιαστικής συμμετοχής όλων των εκπαιδευτικών σε όλα τα επίπεδα σχεδιασμού και αποφάσεων των σχολικών δράσεων.
	Αναγκαιότητα του Συλλόγου Διδασκόντων ως κυρίαρχου συλλογικού οργάνου λήψης αποφάσεων για  την οργάνωση και τον προγραμματισμό της σχολικής ζωής. 

Προώθηση πρακτικών συλλογικότητας, ισοτιμίας και αλληλεγγύης στην καθημερινή λειτουργία του σχολείου.

Προβολή της συλλογικής, παιδαγωγικής λειτουργίας και διοίκησης, έναντι της προώθησης ενός συγκεντρωτικού ιεραρχικού μοντέλου διοικητικού μάνατζερ, ενίοτε και αυταρχικού.

	Ανοιχτό, δημοκρατικό σχολείο στην κοινότητα. Πλαίσιο και προϋποθέσεις ουσιαστικής επικοινωνίας. Ενίσχυση της δημόσιας εκπαίδευσης, έναντι του ανταγωνισμού και της «προβολής».
	Διοικητική λειτουργία

Άξονας 7

Σχολείο και κοινότητα
	Να αναδειχθούν:

Εμπειρίες και μορφές κοινής δράσης - συνεργασίας στην εκπαιδευτική κοινότητα.

Το συλλογικό εκπαιδευτικό έργο για την υπεράσπιση του δημόσιου χαρακτήρα της εκπαίδευσης. Καλλιέργεια συνεργασίας, αλληλεγγύης, συμμετοχής στη σχολική κοινότητα. 

Διερεύνηση του πλαισίου επικοινωνίας (Ενημέρωση, συναντήσεις, ιστοσελίδα, ΜΚΔ)

Ενίσχυση της ουσιαστικής επικοινωνίας έναντι των κινδύνων ανταγωνιστικής προβολής και εμπορευματικής εκμετάλλευσης. 
Κριτική αποτίμηση του ρόλου των πλατφορμών.
	Η αυξανόμενη πίεση για μεγαλύτερη χρήση ηλεκτρονικών μέσων επικοινωνίας σχολείου και κοινότητας, δημιουργεί κινδύνους ανταγωνιστικής προβολής, εκμετάλλευσης και εκτροπών στην επικοινωνία.

Υπάρχει η ανάγκη διερεύνησης ενός δημοκρατικού και σταθερού ποιοτικού πλαισίου ενημέρωσης και επικοινωνίας, που θα κατοχυρώνει το εκπαιδευτικό έργο, τις ανάγκες των μαθητών/τριών και των οικογενειών τους, προστατεύοντας τον δημόσιο χαρακτήρα του σχολείου, αίροντας τις εκπαιδευτικές – κοινωνικές ανισότητες.

	Ανταλλαγή απόψεων, συνεργασίες, υλικό, επιπτώσεις ΤΝ, δικαιώματα, ασφάλεια στο σχολικό περιβάλλον.
	Επαγγελματική ανάπτυξη εκπ/κών

Άξονας 8

Συμμετοχή των εκπαιδευτικών σε επιμορφωτικές δράσεις 
	Διερεύνηση της εισόδου της ΤΝ στην εκπαίδευση. Διαμόρφωση προτάσεων, πρακτικών και παιδαγωγικού πλαισίου αξιοποίησής της. Αξιολόγηση επιπτώσεών στην εκπαιδευτική διαδικασία, τα εργασιακά δικαιώματα, τις υποδομές, την ισότιμη πρόσβαση και την κοινωνική δικαιοσύνη. Κριτική ανάλυση των κινδύνων κοινωνικού ελέγχου, εξάρτησης, επιβολής προτύπων. Ο ρόλος των εκπαιδευτικών στην κατανόηση και αξιοποίηση της ΤΝ. Ενίσχυση της ελευθερίας άσκησης παιδαγωγικού έργου και της κριτικής σκέψης των μαθητών.
	Η ταχεία διάδοση της Τεχνητής Νοημοσύνης στην εκπαίδευση καθιστά αναγκαία τη συστηματική διερεύνηση των παιδαγωγικών, κοινωνικών και εργασιακών επιπτώσεών της. Απαιτείται η διαμόρφωση σαφούς παιδαγωγικού και ηθικού πλαισίου, πρακτικών οδηγιών και προτάσεων που θα διασφαλίζουν την ισότιμη πρόσβαση, την προστασία των δικαιωμάτων και την επιστημονική αυτονομία των εκπαιδευτικών. Παράλληλα, είναι κρίσιμη η ενίσχυση της κριτικής σκέψης των μαθητών και των σχέσεων στη σχολική κοινότητα. 

	Η παρουσία της παιδικής λογοτεχνίας στα σχολικά εγχειρίδια. Πώς αξιοποιούνται έργα σύγχρονης και κλασικής παιδικής λογοτεχνίας στη διδασκαλία; Ο ρόλος των σχολικών βιβλιοθηκών. 
	Επαγγελματική ανάπτυξη εκπ/κών

Άξονας 9

Συμμετοχή σε εθνικά και ευρωπαϊκά προγράμματα
	Διερεύνηση ύπαρξης αποσπασμάτων παιδικής λογοτεχνίας στα σχολικά εγχειρίδια και αξιοποίηση της σχολικής βιβλιοθήκης για παραπέρα εμβάθυνση της διδασκαλίας. Διερευνητική μελέτη των τρόπων που λειτουργούν οι σχολικές βιβλιοθήκες και ανάδειξη των σύγχρονων παιδαγωγικών προσεγγίσεων για την περαιτέρω αξιοποίησή  τους και συμβολή τους στη μαθησιακή διαδικασία. Από το παραμύθι, στην ιστορία και την επιστήμη. Η συμβολή του βιβλίου στην ανάπτυξη των μαθητών. 
	Τα οφέλη στη νοητική και συναισθηματική ανάπτυξη του ανθρώπου από την ανάγνωση λογοτεχνίας είναι αδιαμφισβήτητα. Ο ρόλος του σχολείου και των εκπαιδευτικών είναι να ενισχύσουν μέσα σε αντίξοες συνθήκες (εποχή της εικόνας, της γρήγορης πληροφορίας και της όλο και μεγαλύτερης χρήσης της τεχνολογίας από μικρότερες ηλικίες) τη φιλαναγνωσία στους μαθητές. Η ενίσχυση, η ανανέωση και η διαμόρφωση σύγχρονων σχολικών βιβλιοθηκών κρίνεται ζωτικής σημασίας για την βελτίωση των μορφωτικών αποτελεσμάτων. 


